ด่วน! อิหร่านเปิดฉากยิงมิสไซล์โจมตีฐานทัพอากาศสหรัฐฯในอิรัก
กองกำลังพิทักษ์การปฏิวัติอิสลามของอิหร่าน (IRGC) ยิงขีปนาวุธถล่มฐานทัพสหรัฐฯในอิรัก ฟากเพนตากอนเตรียมหามาตรการรับมือ
กองกำลังพิทักษ์การปฏิวัติอิสลามของอิหร่าน (IRGC) ยิงขีปนาวุธถล่มฐานทัพสหรัฐฯในอิรัก ฟากเพนตากอนเตรียมหามาตรการรับมือ
8 ม.ค. 2563

ผู้สื่อข่าวรายงานว่า มีการรายงานข่าวผ่านสื่ออิหร่านว่ากองกำลังพิทักษ์การปฏิวัติอิสลามของอิหร่าน (IRGC) เริ่มปฏิบัติการตอบโต้สหรัฐฯที่สังหารนายพลโซไลมานีด้วยการยิงขีปนาวุธ 9 ลูกถล่มฐานทัพสหรัฐ “อิน อัล-อัสซาด” ในอิรักเมื่อวันอังคาร(7ม.ค.) โดยฐานทัพแห่งนี้เป็นฐานบัญชาการทางทหารทั้งของอิรักและสหรัฐฯ
ขณะที่ทางด้านกระทรวงกลาโหมสหรัฐฯ หรือเพนตากอน ยืนยันว่าอิหร่านได้ยิงขีปนาวุธหลายสิบลูกถล่มฐานทัพอากาศสหรัฐฯในอิรักจริง พร้อมกับประกาศว่า สหรัฐฯจะมาตรการต่างๆที่เหมาะสม เพื่อปกป้องบุคลากรและบรรดาพันธมิตรของสหรัฐฯ ซึ่งขณะนี้ประธานาธิบดี โดนัลด์ ทรัมป์ กำลังติดตามสถานการณ์การโจมตีดังกล่าวอย่างใกล้ชิด และกำลังหารือกับคณะที่ปรึกษาด้านความมั่นคงของสหรัฐฯ